Gangstéttar innan hverfis í Bakkahverfi Breiðholti Gangstígar / stéttir innan Bakkahverfisins eru illa farnir . Bæði gangandi og hjólandi vegfarendur eru í hættu dags daglega . Gangstígar bunga upp þar sem þeir eru malbikaðir og / eða steyptir . Hellulagnir eru víða illa farnar . Kantar við stéttar eru molnaðir og í raun er orðið hættulegt að fara um á sumum stöðum . Í bakkahverfi býr fjöldi manns og þar á meðal eru margir af erlendu bergi brotnir sem kunna ekki á kerfið og myndu aldrei setja sínar hugmyndir inn hér . Í Breiðholtinu býr fullt af fólki . Í Bakkahverfi búa ca. 5000 manns . Hverfið er að eldast , en fullt af fólki velur að búa í hverfinu sínu áfram . Hreyfing er lífsnauðsynleg fyrir alla og ekki síst þá sem eru komnir á efri ár . Svo eru það börnin okkar dýrmætu sem eru endalaust að detta á hjólunum sínum vegna þess að stéttin bungar skyndilega upp eða hellulögnin er orðin svo illa farin að hún myndar strýtur á stígnum . Ég er alltaf mjög varkár þegar ég kem heim úr strætó en hef samt dottið of oft : (